**Grozījumi Ministru kabineta 2008.gada 23.septembra noteikumos Nr.792 „Valsts un Eiropas Savienības atbalsta piešķiršanas, administrēšanas un uzraudzības kārtība pasākuma "Infrastruktūra, kas attiecas uz lauksaimniecības un mežsaimniecības attīstību un pielāgošanu" īstenošanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta (turpmāk – MK) 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā to, ka ar 2014.gada 1.janvāri Latvijā ir ieviests *euro*, ir nepieciešams veikt grozījumus 2008.gada 23.septembra MK noteikumos Nr.792 „Valsts un Eiropas Savienības atbalsta piešķiršanas, administrēšanas un uzraudzības kārtība pasākuma "Infrastruktūra, kas attiecas uz lauksaimniecības un mežsaimniecības attīstību un pielāgošanu" īstenošanai” (turpmāk – noteikumi), kuros latos izteiktās naudas summas jākonvertē uz *euro*.Šī projekta mērķis ir pielāgot noteikumus *euro* ieviešanai, aizstājot to tekstā latus ar *euro*.Noteikumu projekts paredz aizstāt attiecīgajā normatīvajā aktā latus ar *euro*, atbilstoši *Euro* ieviešanas kārtības likuma 6.pantam noapaļojot līdz tuvākajam centam pēc kursa EUR 1 = LVL 0,702804.Grozījumi paredz precizēt noteikumos valūtas nosaukumu, saglabājot atbalsta saņemšanas nosacījumus.Noteikumu 1. pielikumā ietvertās maksimālās attiecināmās izmaksas pārrēķinātas *euro* pēc kursa EUR 1 = LVL 0,702804, summu noapaļojot uz augšu vai leju ar precizitāti līdz veselam *euro* centam.4.pielikums tehniski precizēts, aizstājot saīsinājumu „Ls” ar vārdu *euro*.Noteikumos ietvertie finansiālie atbalsta saņemšanas nosacījumi atbilst Latvijas lauku attīstības programmai 2007.–2013.gadam. |
| 3. | Projekta izstrādē iesaistītās institūcijas | Zemkopības ministrija |
| 4. | Cita informācija | Projekts šo jomu neskar. |

***Anotācijas II, III, IV, V, VI un VII sadaļa – projekts šīs jomas neskar.***

Zemkopības ministre L.Straujuma

2014.01.08. 9:13

N.Strūve

67027549, Normunds.Struve@zm.gov.lv